Junior Stanislas
Felix Junior Stanislas (sündinud 26. novembril 1989 Londonis) on Inglismaa jalgpallur, kes mängib äärepoolkaitsjana Premier League'i klubis AFC Bournemouth. Ta alustas klubikarjääri West Ham Unitedis, millega liitus 2000. aastal. Hooajal 2008–09 debüteeris ta klubi põhimeeskonnas Inglismaa kõrgliigas. Oma debüüthooajal lõi ta Inglismaa kõrgliigas kaks väravat. Samal hooajal mängis ta lisaks laenul League One'i klubis Southend United. 2011. aastal liitus ta Inglismaa esiliiga klubiga Burnley, kus mängis kolm hooaega. 2014. aasta juunis sõlmis ta lepingu Bournemouthiga. Hooajal 2014–15 tuli ta Bournemouthiga Inglismaa esiliiga võitjaks ning alates järgmisest hooajast on Stanislas mänginud taas Inglismaa kõrgliigas.